
RASEINIŲ RAJONO UGDYMO ĮSTAIGŲ PRADINIŲ KLASIŲ MOKINIŲ VIRTUALIŲ ATVIRUKŲ KONKURSO „PASVEIKINKIM VIENI KITUS“, SKIRTO DRAUGO DIENAI PAMINĖTI, ORGANIZAVIMO NUOSTATAI

I. BENDROJI DALIS
1. Nuostatai reglamentuoja Raseinių rajono ugdymo įstaigų pradinių klasių mokinių virtualių atvirukų konkurso „Pasveikinkim vieni kitus“ (toliau – Konkursas), skirto Tarptautinei draugo dienai paminėti, skatinant mokinių kūrybiškumą ir skaitmeninę raišką, tikslą, uždavinius, organizavimo bei vertinimo tvarką, apdovanojimą ir darbų viešinimą.
2. Konkursą organizuoja: Viktorija Globienė, Aida Kubilienė, Raseinių Šaltinio progimnazijos pradinio ugdymo mokytojos, Jolita Marcinkienė, Raseinių Šaltinio progimnazijos pailgintos darbo dienos auklėtoja metodininkė, ir Jurga Urbonavičienė, Raseinių rajono švietimo pagalbos tarnybos metodininkė. 
3. Informacija teikiama el. paštu: v.globiene@saltiniomokykla.lt, jurga.urbonaviciene@rspt.lt. 
4. Konkurso organizavimo nuostatai skelbiami Raseinių rajono švietimo pagalbos tarnybos interneto puslapyje www.rspt.lt

II. TIKSLAS IR UŽDAVINIAI
5. Konkurso tikslas - skatinti mokinius kūrybiškai sveikinti vieni kitus, ugdant meninę saviraišką ir skaitmeninę kompetenciją.
6. Konkurso uždaviniai:
6.1. ugdyti kūrybingumą, informacinį mąstymą ir gebėjimą išreikšti jausmus skaitmeninėmis priemonėmis;
6.2. stiprinti mokinių socialinius ryšius, empatiškumą ir draugiškumą;
6.3. skatinti vaikus atsakingai ir kūrybiškai naudotis informacinėmis technologijomis;
6.4. sudaryti galimybes viešai pristatyti savo kūrybą ir mokytis iš bendraamžių.

III. VIRTUALAUS KONKURSO ORGANIZAVIMAS
7. Dalyviai – Raseinių rajono ugdymo įstaigų 1–4 klasių mokiniai.
Amžiaus grupės:
I grupė: 1–2 klasių mokiniai
II grupė: 3–4 klasių mokiniai
8. Kiekviena klasė gali pateikti iki 6 darbų (skirtingų autorių).
9. Atviruko tema – draugai, draugystė, draugiškumas (skirta lapkričio 29 d. – Tarptautinei draugo dienai).
10. Atvirukai gali būti kuriami šiomis arba panašiomis nemokamomis programomis:
10.1. piešimui: Sketchpad, Kleki, Pixilart, Krita, Canva for Education;
10.2. animacijai: Animaker, Wick Editor, FlipaClip, Renderforest;
10.3. programavimui / interaktyvumui: Scratch, Scratch Jr, Tynker, Code.org Artist.
11. Atvirukas gali būti statinis (JPG, PNG, PPT) arba judantis / interaktyvus (nuoroda į animaciją ar Scratch projektą).
12. Atvirukai, sukurti naudojant dirbtinį intelektą (AI) kaip pagrindinį kūrimo įrankį, nebus vertinami.
13. Darbai siunčiami iki lapkričio 24 d. el. paštu: j.marcinkiene@saltiniomokykla.lt
Laiške nurodyti: mokinio (mokinių) vardą, pavardę, klasę, mokyklą, mokytojo vardą, pavardę, pareigas, kvalifikacinę kategoriją ir kontaktus. Failo pavadinimas: Vardas_Pavardė_Mokykla.

IV. DARBŲ VERTINIMAS
14. Darbai vertinami dviem etapais:
I etapas – atviras balsavimas svetainėje www.rspt.lt („Publikos simpatijų“ nominacija); 
II etapas – komisijos vertinimas.
15. Vertinimo kriterijai:
	Kriterijus
	Aprašymas

	Kūrybiškumas ir originalumas
	Unikali idėja, netikėtas požiūris į draugystę

	Meniškumas ir estetiškumas
	Spalvų, kompozicijos, teksto ir vaizdo dermė

	Emocinis poveikis
	Šiluma, nuoširdumas, pozityvios emocijos

	Techninis išpildymas
	Programos galimybių išnaudojimas, aiškumas, tvarkingumas

	Skaitmeninis raštingumas
	Savarankiškas technologijų pritaikymas kūrybai

	Interaktyvumas / animacija (jei taikoma)
	Judantys, garsiniai ar sąveikos elementai

	Siužeto aiškumas
	Ar aiškiai perteikiama žinutė, kam skirtas sveikinimas



16. Papildomos nominacijos:
16.1. „Šilčiausias sveikinimas“;
16.2. „Linksmiausias atvirukas“;
16.3. „Originaliausias programos panaudojimas“;
16.4. „Komandinis kūrinys“ (jei darbas kurtas dviese).

V. APDOVANOJIMAI IR VIEŠINIMAS
17. Konkurso nugalėtojai bus apdovanoti diplomais ir virtualiais padėkos ženkleliais.
18. Mokytojams, ruošusiems mokinius Konkursui, bus išduota Raseinių rajono švietimo pagalbos tarnybos pažyma. Pažyma bus pateikta per dokumentų valdymo sistemą Kontora. 
19. Laureatų darbai bus pristatyti virtualioje parodoje svetainėje www.rspt.lt ir Tarnybos „Facebook“ paskyroje, laikantis duomenų apsaugos reikalavimų.
20. Bus paskelbtas „Publikos simpatijų“ nugalėtojas, išrinktas atviro balsavimo būdu.
21. Pasirinkti darbai gali būti naudojami kaip skaitmeniniai sveikinimai bendruomenei 
(pvz., Kalėdų ar Naujametiniams sveikinimams).

VI. BAIGIAMOSIOS NUOSTATOS
22. Dalyvaudami konkurse, dalyviai sutinka, kad jų darbai būtų viešinami konkurso ir organizatorių informaciniuose kanaluose.
23. Organizatoriai pasilieka teisę redaguoti darbų pristatymo formą (pvz., dydį, fono spalvą) nekeičiant kūrinio turinio.
24. Dalyvaudami Konkurse, dalyviai patvirtina, jog neprieštarauja, kad organizatoriai naudos dalyvio pateiktus asmens duomenis (mokytojų, vaikų vardus, pavardes, ugdymo įstaigos pavadinimą) Viktorinos-konkurso vykdymo tikslais bei juos tvarkys vadovaujantis teisės aktais, reglamentuojančiais asmens duomenų tvarkymą.
25. Konkurso nuostatai įsigalioja nuo jų paskelbimo dienos.
__________________
